ΝΟΜΟΣ ΠΟΥ ΠΡΟΒΛΕΠΕΙ ΓΙΑ ΤΗΝ ΚΑΛΥΤΕΡΗ ΕΦΑΡΜΟΓΗ ΤΟΥ ΤΙΤΛΟΥ VII ΤΟΥ ΤΡΙΤΟΥ ΜΕΡΟΥΣ ΤΗΣ ΣΥΜΦΩΝΙΑΣ ΕΜΠΟΡΙΟΥ ΚΑΙ ΣΥΝΕΡΓΑΣΙΑΣ ΜΕΤΑΞΥ ΤΗΣ ΕΥΡΩΠΑΪΚΗΣ ΕΝΩΣΗΣ ΚΑΙ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΤΟΜΙΚΗΣ ΕΝΕΡΓΕΙΑΣ, ΑΦΕΝΟΣ, ΚΑΙ ΤΟΥ ΗΝΩΜΕΝΟΥ ΒΑΣΙΛΕΙΟΥ ΤΗΣ ΜΕΓΑΛΗΣ ΒΡΕΤΑΝΙΑΣ ΚΑΙ ΤΗΣ ΒΟΡΕΙΑΣ ΙΡΛΑΝΔΙΑΣ, ΑΦΕΤΕΡΟΥ (ΕΦΑΡΜΟΣΤΙΚΕΣ ΔΙΑΤΑΞΕΙΣ)

|  |  |
| --- | --- |
| Προοίμιο.Επίσημη Εφημερίδα της Ε.Ε.: L14930.4.2021,σ.10. | Για σκοπούς καλύτερης εφαρμογής των διατάξεων του Τίτλου VII του Τρίτου Μέρους της Συμφωνίας Εμπορίου και Συνεργασίας μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Ηνωμένου Βασιλείου της Μεγάλης Βρετανίας και της Βόρειας Ιρλανδίας, αφετέρου,  |
|  |  |
|  | Η Βουλή των Αντιπροσώπων ψηφίζει ως ακολούθως: |
|  |  |
| Συνοπτικός τίτλος. | 1. Ο παρών Νόμος θα αναφέρεται ως ο περί της Καλύτερης Εφαρμογής του Τίτλου VII του Τρίτου Μέρους της Συμφωνίας Εμπορίου και Συνεργασίας μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Ηνωμένου Βασιλείου της Μεγάλης Βρετανίας και της Βόρειας Ιρλανδίας, αφετέρου (Εφαρμοστικές Διατάξεις) Νόμος του 2022. |
|  |  |
| Ερμηνεία. | 2.-(1) Στον παρόντα Νόμο, εκτός εάν από το κείμενο προκύπτει διαφορετική έννοια-  |
|  |  |
| Επίσημη Εφημερίδα τηςE.E.: L190 18.7.2002,σ.1. | «Απόφαση-πλαίσιο 2002/584/ΔΕΥ» σημαίνει την πράξη της Ευρωπαϊκής Ένωσης με τίτλο «Απόφαση-πλαίσιο του Συμβουλίου της 13ης Ιουνίου 2002 για το ευρωπαϊκό ένταλμα σύλληψης και τις διαδικασίες παράδοσης μεταξύ των κρατών μελών (2002/584/ΔΕΥ)»· |
|  |  |
|  | «Δημοκρατία» σημαίνει την Κυπριακή Δημοκρατία· |
|  |  |
|  | «ένταλμα σύλληψης» σημαίνει δικαστική απόφαση η οποία εκδίδεται με σκοπό τη σύλληψη και παράδοση εκζητούμενου προσώπου μεταξύ της Δημοκρατίας και του Ηνωμένου Βασιλείου, για σκοπούς άσκησης ποινικής δίωξης ή εκτέλεσης στερητικής της ελευθερίας ποινής ή στερητικού της ελευθερίας μέτρου ασφαλείας· |
|  |  |
|  | «Κεντρική Αρχή» σημαίνει το Υπουργείο Δικαιοσύνης και Δημοσίας Τάξεως· |
|  |  |
|  | «κράτος μέλος» σημαίνει κράτος μέλος της Ευρωπαϊκής Ένωσης· |
|  |  |
|  | «Συμφωνία» σημαίνει τη Συμφωνία Εμπορίου και Συνεργασίας μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Ηνωμένου Βασιλείου της Μεγάλης Βρετανίας και της Βόρειας Ιρλανδίας, αφετέρου· |
|   |  |
|  | «Τίτλος VII» σημαίνει τον Τίτλο VII του Τρίτου Μέρους της Συμφωνίας, στον οποίο προβλέπεται μηχανισμός παράδοσης εκζητούμενων προσώπων βάσει εντάλματος σύλληψης·  |
|  |  |
|  | «Τρίτο Μέρος της Συμφωνίας» σημαίνει το Τρίτο Μέρος της Συμφωνίας, το οποίο αφορά στη συνεργασία μεταξύ των μερών της Συμφωνίας στον τομέα επιβολής του νόμου και στη δικαστική συνεργασία σε ποινικές υποθέσεις.  |
|  |  |
|  |  (2) Όροι που δεν καθορίζονται διαφορετικά στον παρόντα Νόμο έχουν την έννοια που τους αποδίδεται από τις διατάξεις του Τίτλου VII.  |
|  |  |
| Σκοπός του παρόντος Νόμου.  | 3. Σκοπός του παρόντος Νόμου είναι ο καθορισμός των αρμόδιων αρχών της Δημοκρατίας για την εφαρμογή των διατάξεων του Τίτλου VII αναφορικά με την έκδοση και την εκτέλεση ενταλμάτων σύλληψης και τις διαδικασίες παράδοσης εκζητούμενων προσώπων μεταξύ της Δημοκρατίας και του Ηνωμένου Βασιλείου, για την άσκηση ποινικής δίωξης ή για την εκτέλεση στερητικής της ελευθερίας ποινής ή στερητικού της ελευθερίας μέτρου ασφαλείας. |
|  |  |
| Εφαρμογή των διατάξεων του τίτλου VII.97 του 197097 του 1990154(Ι) του 2011175(Ι) του 2013. | 4. Ανεξαρτήτως των διατάξεων του περί Εκδόσεως Φυγοδίκων Νόμου ή οποιουδήποτε άλλου Νόμου ο οποίος περιλαμβάνει διατάξεις αναφορικά με την έκδοση φυγοδίκων, η σύλληψη και παράδοση εκζητούμενου προσώπου μεταξύ της Δημοκρατίας και του Ηνωμένου Βασιλείου, για σκοπούς άσκησης ποινικής δίωξης ή εκτέλεσης στερητικής της ελευθερίας ποινής ή στερητικού της ελευθερίας μέτρου ασφαλείας, διέπεται από τις διατάξεις του Τίτλου VII και του παρόντος Νόμου. |
|  |  |
| Αρμόδια δικαστική αρχή έκδοσης εντάλματος σύλληψης στη Δημοκρατία. | 5. Αρμόδια δικαστική αρχή έκδοσης εντάλματος σύλληψης στη Δημοκρατία είναι Επαρχιακός Δικαστής στην επαρχία του οποίου υπάγεται η κατά τόπον αρμοδιότητα εκδίκασης της αξιόποινης πράξης για την οποία ζητείται η σύλληψη και παράδοση του εκζητούμενου προσώπου ή το Δικαστήριο το οποίο εξέδωσε την απόφαση αναφορικά με την ποινή ή το μέτρο ασφαλείας.  |
|  |  |
| Αρμόδια δικαστική αρχή εκτέλεσης εντάλματος σύλληψης στη Δημοκρατία. | 6. Αρμόδια δικαστική αρχή εκτέλεσης εντάλματος σύλληψης στη Δημοκρατία είναι Επαρχιακός Δικαστής στην επαρχία του οποίου συλλαμβάνεται το εκζητούμενο πρόσωπο.  |
|  |  |
| ΚεντρικήΑρχή. | 7.-(1) Το Υπουργείο Δικαιοσύνης και Δημοσίας Τάξεως, ως η Κεντρική Αρχή, επικουρεί τις αρμόδιες δικαστικές αρχές έκδοσης και εκτέλεσης εντάλματος σύλληψης, ιδίως κατά τη διοικητική διαβίβαση του εντάλματος σύλληψης, καθώς και κατά τη διαβίβαση της σχετικής επίσημης αλληλογραφίας.  |
|  |  |
|  |  (2) Η Κεντρική Αρχή δύναται να προβαίνει στην τήρηση στατιστικών στοιχείων. |
|  |  |
| Εξαίρεση ιθαγένειας. | 8. Η παράδοση Κύπριων πολιτών σε εκτέλεση εντάλματος των αρχών έκδοσης του Ηνωμένου Βασιλείου επιτρέπεται μόνον εφόσον το Ηνωμένο Βασίλειο παραδίδει πολίτες του σε εκτέλεση εντάλματος κυπριακής αρχής έκδοσης. |
|  |  |
| Αρμόδια αρχήνα αποφασίσεισε περίπτωση συρροής αιτήσεων. | 9.-(1) Σε περίπτωση κατά την οποία δύο ή περισσότερα κράτη μέλη έχουν εκδώσει ευρωπαϊκό ένταλμα σύλληψης ή ένταλμα σύλληψης για το ίδιο πρόσωπο, αρμόδια αρχή για την επιλογή του εντάλματος σύλληψης που θα εκτελεστεί είναι η αρμόδια δικαστική αρχή εκτέλεσης του εντάλματος σύλληψης, ως αυτή ορίζεται στο άρθρο 6, κατόπιν δέουσας συνεκτίμησης όλων των περιστάσεων και, ειδικότερα- |
|  |  |
|  | (α) | της σχετικής βαρύτητας και του τόπου τέλεσης των αξιόποινων πράξεων, |
|  |  |  |
|  | (β) | των αντίστοιχων ημερομηνιών των ενταλμάτων σύλληψης ή των ευρωπαϊκών ενταλμάτων σύλληψης, |
|  |  |  |
|  | (γ) | του κατά πόσον τα εντάλματα σύλληψης ή τα ευρωπαϊκά εντάλματα σύλληψης έχουν υποβληθεί προς τον σκοπό της δίωξης ή προς τον σκοπό της εκτέλεσης στερητικής της ελευθερίας ποινής ή στερητικού της ελευθερίας μέτρου ασφαλείας, και  |
|  |  |  |
|  | (δ) | των νομικών υποχρεώσεων των κρατών μελών, όπως αυτές απορρέουν από το ενωσιακό δίκαιο, ιδιαίτερα όσον αφορά τις αρχές της ελεύθερης κυκλοφορίας και της απαγόρευσης των διακρίσεων λόγω ιθαγένειας. |
|  |  |
|  |  (2) Σε περίπτωση κατά την οποία για το ίδιο πρόσωπο έχει υποβληθεί για εκτέλεση ένταλμα σύλληψης και παράλληλα αίτηση έκδοσης από τρίτη χώρα, δυνάμει πολυμερούς ή διμερούς σύμβασης που δεσμεύει τη Δημοκρατία, η απόφαση για το κατά πόσον απαιτείται να δοθεί προτεραιότητα στο ένταλμα σύλληψης ή στην αίτηση έκδοσης, λαμβάνεται από τον Υπουργό Δικαιοσύνης και Δημοσίας Τάξεως, κατόπιν δέουσας συνεκτίμησης όλων των περιστάσεων και, ειδικότερα- |
|  |  |
|  | (α) | της σχετικής βαρύτητας και του τόπου τέλεσης των αξιόποινων πράξεων, |
|  |  |  |
|  | (β) | των αντίστοιχων ημερομηνιών του εντάλματος σύλληψης και της αίτησης έκδοσης, |
|  |  |  |
|  | (γ) | του κατά πόσον το ένταλμα σύλληψης ή η αίτηση έκδοσης έχουν υποβληθεί προς τον σκοπό της δίωξης ή προς τον σκοπό της εκτέλεσης στερητικής της ελευθερίας ποινής ή στερητικού της ελευθερίας μέτρου ασφαλείας, και |
|  |  |  |
|  | (δ) | των περιστάσεων που μνημονεύονται, σε κάθε περίπτωση, στην εφαρμοστέα σύμβαση.  |
|  |  |  |
| Αρμόδια αρχή για την παραλαβή αιτήσεων διέλευσης. | 10. Αρμόδια αρχή για την παραλαβή αιτήσεων και όλων των σχετικών εγγράφων για τη διέλευση μέσω της Δημοκρατίας εκζητούμενων προσώπων που παραδίδονται ορίζεται η Κεντρική Αρχή.  |
|  |  |
| Εφαρμογή του παρόντος Νόμου σε ευρωπαϊκά εντάλματα σύλληψης και εντάλματα σύλληψης δυνάμει της Συμφωνίας.Επίσημη Εφημερίδα τηςE.Ε: C 384,12.11.2019.σ.1. | 11. Οι διατάξεις του παρόντος Νόμου εφαρμόζονται αναφορικά με-  |
|  |  |
|  | (α) | ευρωπαϊκά εντάλματα σύλληψης που εκδόθηκαν από το Ηνωμένο Βασίλειο, σύμφωνα με την Απόφαση-πλαίσιο 2002/584/ΔΕΥ, πριν από τη λήξη της μεταβατικής περιόδου η οποία προβλέπεται στο άρθρο 632 της Συμφωνίας, όπως αυτή καθορίζεται στο άρθρο 6 της Συμφωνίας που παραπέμπει στο άρθρο 126 της συμφωνίας αποχώρησης όπως αυτή ορίζεται στη Συμφωνία, ήτοι την 31η Δεκεμβρίου 2020, εφόσον το εκζητούμενο πρόσωπο δεν έχει συλληφθεί με σκοπό την εκτέλεση του εντάλματος πριν από την 31η Δεκεμβρίου 2020· και |
|  |  |  |
|  | (β) | εντάλματα σύλληψης που εκδόθηκαν είτε από τη Δημοκρατία είτε από το Ηνωμένο Βασίλειο δυνάμει της Συμφωνίας από την 1η Ιανουαρίου 2021 και μετέπειτα. |
|  |  |  |

Αρ. Φακ.: 23.01.063.061-2022

ΜΧ/ΧΧ